LALIN เปิดขาย 2 อาณาจักรใจกลางมหาชัยมูลค่า 1 พันลบ.
LALIN เปิดขาย 2 อาณาจักร LALIN TOWN แห่งใหม่ใจกลางมหาชัยมูลค่า 1 พันลบ. 
29 ก.ย. 2559

นายชูรัชฏ์ ชาครกุล กรรมการรองผู้จัดการใหญ่ บริษัท ลลิล พร็อพเพอร์ตี้ จำกัด (มหาชน) หรือ LALIN เปิดเผยว่า บริษัทเดินหน้ารุกเปิด “LALIN TOWN แห่งใหม่ ใจกลางมหาชัย” บนพื้นที่กว่า 60 ไร่ ย่านทำเลทองถนนเศรษฐกิจ-พุทธสาคร พร้อมเปิดขาย 2 โครงการใหม่ 2 สไตล์ มูลค่ารวมกว่า 1,000 ล้านบาท รองรับความต้องการของลูกค้าที่แตกต่าง ประกอบด้วย แลนซีโอ คริป (Lanceo CRIB) เศรษฐกิจ-พุทธสาคร บ้านเดี่ยวหลังใหญ่ซีรี่ส์ใหม่ บนพื้นที่ใช้สอย 140- 175 ตารางเมตร ในราคาเริ่มต้นเพียง 2 ล้านกว่าบาท และไลโอ บลิส (Lio BLISS) เศรษฐกิจ-พุทธสาคร ที่สุดของทาวน์โฮมสไตล์โมเดิร์น ขนาด 1-2 ชั้น หน้ากว้าง 5.7 เมตร พื้นที่ใช้สอย 85-105 ตารางเมตร ในราคาเริ่มต้นเพียง 1 ล้านกว่าบาท
แม้ว่าบรรยากาศในภาพรวมตลาดอสังหาริมทรัพย์ในช่วงที่ผ่านมาจะถูกกดดันจากปัญหาหนี้ครัวเรือนที่มีอัตราสูง ซึ่งมีผลกระทบต่อความสามารถในการกู้สินเชื่อบ้านของผู้บริโภคลดลง แต่ด้วยแผนงานด้านการตลาดที่มาถูกทาง และมีสินค้าที่ตรงใจ สามารถรองรับทุกความต้องการ ส่งผลให้ทุกโครงการที่เปิดใหม่มีกระแสตอบรับที่ดีจากลูกค้า  และดีกว่าตลาดในภาพรวม ล่าสุด บริษัทฯ เดินหน้าเปิดขายโครงการใหม่ซึ่งเป็นไฮไลท์ที่สุดในช่วงท้ายของปีนี้ โดยได้พัฒนาโครงการแนวราบ มูลค่ารวม 1,000 ล้านบาท บนพื้นที่กว่า 60 ไร่ ในทำเลทองย่านถนนเศรษฐกิจ-พุทธสาคร ภายใต้คอนเซ็ปต์ “LALIN Town อาทิตย์ดวงใหม่ ใจกลางมหาชัย” เพื่อรองรับตลาดเรียลดีมานด์ในย่านดังกล่าวที่มีความต้องการที่อยู่อาศัยสูงขึ้นอย่างเนื่องทุกปี
บริษัทฯ มีความมั่นใจว่าตลาดอสังหาริมทรัพย์ย่านถนนเศรษฐกิจ-พุทธสาคร ในระยะยาวจะขยายตัวอีกมาก เพราะมีความเจริญที่ขยายตัวจากกรุงเทพฯ ต่อเนื่องมาถึงถนนพระราม 2 และถนนเศรษฐกิจ–พุทธสาคร ซึ่งจะเห็นการเกิดขึ้นของศูนย์การค้าใหม่อย่างเซ็นทรัลพลาซา มหาชัย และแหล่งงานที่ขยายตัวอย่างต่อเนื่อง ซึ่งมีผลต่อความต้องการที่อยู่อาศัยขยายตัวด้วยเช่นกัน
โครงการในพื้นที่ LALIN Town ประกอบด้วย แลนซีโอ คริป (Lanceo CRIB) เศรษฐกิจ-พุทธสาคร มูลค่าโครงการ 400 ล้านบาท ที่สุดแห่งบ้านแนวคิดใหม่ บ้านเดี่ยวหลังใหญ่ซีรี่ส์ใหม่ บนพื้นที่ใช้สอย 140- 175 ตารางเมตร ขนาด 4 ห้องนอน 2 จอดรถ มีดีไซน์ที่ทันสมัย ให้ครบทุกฟังก์ชั่นเน้นพื้นที่ใช้สอยครบครันลงตัวทุกการใช้งาน ตอบโจทย์ไลฟ์สไตล์กลุ่มครอบครัวใหม่ ครอบครัวขยาย และยังเดินทางได้สะดวกบนทำเลใจกลางมหาชัยที่รายล้อมด้วยสิ่งอำนวยความสะดวกครบครัน เปิดขายในระดับราคาเริ่ม 2 ล้านกว่า- 4 ล้านบาท
ส่วนอีกโซนจะเป็น ไลโอ บลิส (Lio BLISS) เศรษฐกิจ-พุทธสาคร มูลค่าโครงการ 600  ล้านบาท ที่สุดของทาวน์โฮมสไตล์โมเดิร์น ขนาด 1-2 ชั้น หน้ากว้าง 5.7 เมตร พื้นที่ใช้สอย 85- 105 ตารางเมตร เน้นพื้นที่ใช้สอยครบครันรองรับไลฟ์สไตล์กลุ่มที่กำลังสร้างครอบครัว หรือมองหาบ้านเป็นของตัวเอง รวมถึงผู้ที่มองหาที่พักอาศัยใกล้ที่ทำงานในนิคมอุตสาหกรรม เปิดขายในราคาเริ่มต้นเพียง 1 ล้านต้นๆเท่านั้น
สำหรับ “LALIN Town แห่งใหม่ ใจกลางมหาชัย” ตั้งอยู่ใจกลางถนนเศรษฐกิจ-พุทธสาคร ทำเลศักยภาพที่รายล้อมด้วยสาธารณูปโภคครบวงจร อาทิ ศูนย์การค้าเซ็นทรัลมหาชัย บิ๊กซีมหาชัย โลตัสมหาชัย ใกล้ตลาดมหาชัย นิคมสินสาครและนิคมสมุทรสาคร และยังเดินทางเข้าออกได้หลายเส้นทาง อาทิ ถนนพระราม 2 ถนนเอกชัย ถนนเศรษฐกิจ และถนนเพชรเกษม
 